
KA LAMPHRANG 


Katne shuwa mynta katba ai buit, ai bor, ai akor 
isynei U Blei Trai Kynrad, nga thoh, nga lum la ka jingsneg 
ka akor Khasi, kaba la seng bad la rakhe pateng la pateng 
man la u shynrang bad ka kynthei ka ri naduh barim bajah, 
ban tang ioh Ta ka kynmaw kyndit bynriew, mangi mynta 
imat kumba ngi la klet noh la bun bah la ki akor babha 
bad ba donburom, ha ka thame shohtyndep ka buit khyllah 
jait mynta. Kumta bun la shu kie-berong khlem urn ha ka 
khlem akor. 


Toi ka akor kein ka long ka rukom ksiar bad ka deng 
ka kieng bakordor ha khmat u briew U Blei. Ta kane ngim 
bit ban dule bad katba nang lap nangshem hadien habud 
ruh Ta kiba sah teng bad Ta kiwei de ki akorl'aid, akoneng 
yn sa nang bynrap lang ne thoh kyrpang; to nang Ta pule 
Ta kynmaw bad Ta khiar shuwa katne katba nangiohei la 
ka akor babha ka ri la jong ko kynthei, ko shynrang, ko 
khynnah korangbah. 

Mynta shisha kane ka por ngim Tai lah Tajuk shuh 
tang da ka ktien suda kum ki barim sa ban shu Ta thoh da 
ka kot ka sla, ban ioh Ta buddien la ka akor babha, ba da 
mang ba da tang ha ka sneng ka bthah ki longshuwa 
manshuwa, ban tang sah burom malade ki kur, ki kha, 
para shnong bad para ri ha la U Blei U Trai Kynrad. 


Nga sngewnguh shibun Ta kine ki rangbah para ri 
ba ki la Tarap bor bad la Ta khmih lerp to ine i kitab 
mynshuwa ban shon ' — - 


1 . Babu Jefiph'tfoy .. , " ■ . , , \ 

2. “ Hfljetm Kissor Singh \ 'i \ 

bad kiv\*5iT<iwei de. •" * \ 1 


December 1902 


Vw'GN SINGH BEyf(YA W , 
\ ’ ^ \C 1 

\i* - 




U RADHON SINGH BERRY 


Ka Jingsneng Tymmen Khasi 


KA JINGKYRI'AD 


U Blei U Trai Kynrad U Bastad, 

Ba ngin hok ba ngin sian Un nangai lad; 
Ban sneng la kur, la kha, la iing la sem, 

Ba Un nym ai kein ha ka rain ka rem. 


:o: 


KA AKOR KHASI 
I 

K O pyrsa ko iing bad ko khun ko ksiew, 
Ale! shynrang, kynthei, ngan sneng eh 

rngiew; 

Shong khop shiphang, peit beit baroh sha nga, 
Baroh la ki ’tien sneng wat ju bakla. 

Baroh kumne phi long shi para ho, 

Kynmaw ruh ban la ieit lano-Iano; 

la kren, ’ticn burom baroh shipara, 

Wat ju mlicn ban ong “manic” nc “mapha’ 


II 


H ABA phi ioh jingbam ia bam Jem ho, 
Wat ju bam pynsah pud i'ano iano; 
Ilaba ki ai jingbam ki kmie ki kpa. 

To shim ia bam kmen wat ju da lehsa; 
Haba kwah jingbam kum kano kano. 

Da iapan wat marmlien shim hi ho; 

La’m don jingbam lia iing kumno-kumno, 
Wat ju marmlien iaknieh leit thied hi ho 
Ba kylla runar noh de khamakha, 

Ba’m nang niewkor shuh ia la kmie la kpa 


III 


W AT ju lalot, wat ju kangar jyndei, 

Ba ioh phi ioh pang lane ioh khrew ei, 
Wat ju bam seh wat ia ka ja hi ruh, 

Ba ioh raid noh phim khlain ne santer shuh . 
Lada phi lalot lane kangar than, 

Ki briew baroh kin isih noh pynban; 

Man ki briew kin kynshi kin iathuhkhana, 
Kin ong, “Iw! kum ki khun ba’m ju ioh ja”. 


IV 


YkT AT ju kren ki ktien sniew, ho hep, ba 

sang. 

Bad ki khynnah bymman wat ju !alang; 

Wat ju iamai-Iania badno-badno, 

Wat ju iashoh-iadat lano-lano; 

Wat ju leit kai shangmakia eh sha jngai, 

Yaleh kai ha la phyllaw nepongshai; 

Wat kuman haba khot ki kmie ki kpa, 

Tang iohsngew bakhot, kloi phet beit shata. 

V 

B AROH shipara wat ju la bishni, 

Baroh shipara wat ju ia than si; 

Mane biang la u kpa bad la ka kmie, 

Nguh arti ia U Blei mynba dangkhie; 

Mane ruh de ia kiba la tymmen, 

La ha ka jingtrei ne ha ka jingkren, 

Wat ju nangang-shitong lane iriang, 

Ya kur ia kha ruh kren, leh da ba biang. 

VI 


YI7AT ju shang sha ki jaka ba mynsaw, 

»V La sha ka ding ka um, ka dieng ka maw 
loh ur ioh hap ba ioh sniew oi ka dur. 

Da sumar biang la iaid ha thieb ha jur; 

To long tipsngi ho wat ju tam pynlah, 

To ngeit biang ia ka ’ticn sneng ka ’tien bthah 
Ban laroh ki briew, ban kyrkhu U Blei, 

Naduh mynta nangne haduh lawei. 


VII 


M A phi baroh ruh ko khun ko pyrsa, 

To ioh ho ka akor babha shisha; 

Ba phin tang sah la ka nam ka burom , 

Ba phin tang roi tang pa man kaaiom; 

La phi iaid phi ieng sharum shaneng, 

To sngew rit kynthop wat ju mlien sngewmeng. 
To pynmlien ban nang na la iing nyngkong. 

Da' kumno ban Ieng da kumno ban shong ; 

Da kumno ban laid da kumno ban jam, 

Da kumno ban dih da kumno ban bam; 

Da kumno ban kren da kumno ban put, 
Da kumno ban wan da kumno baa leit; 
Da kumno ban irei da kumno ban ktah, 
Da kumno ban kit da kumno ban bah; 

Da kumno ban kup da kunmo ban sem. 

Da kumno ban da la ku rain ka rein. 

Da kumno ban phone da kumno ban spong, 
Da kumno ban sad lane ban khvllong; 

Da kumno ban kncr da kumno ban shim, 
Da kumno ban mer da kumno ban im: 

Da mut da khan, vvat sarong wat kvreii. 

La ha shnong lane ha ka wan ka leit; 

Kane kam long, ka kam thamula ne kai, 
Hynrei ka long tynrai na U Trai. 


VIII 


H IKAI ba phin khie dang step phyrngab, 

Pynmlien ban khie dang riew ka tyngab; 
Lane khie noh dang riew y, ‘iar nyngkong, 
Kynthei, shynrang khmih la jingtrei la jong; 
Phi tang shu khie thiah sliew la ka ding, 
la la ka kti ka kjat ruh to pynsting; 

To khmih to lit la ka ling bad to sar, 

Baroh kaba hapoh lane habar, 

Sa thet la ki kti bad bta la ki khmat, 

Ba ka s’iem Lukhimai kan bud ryngkat; 
la khiew shet khicw tiew wat ju ktah shuti. 
Phi khlem da sum da sait la kjat la kti; 

Sa shet la ka ja, shet la ka jingtah, 

Watju mlien ban shu bam da ka jajah; 
Haba u la kyn-ih arsien u syiar. 

To khreh pynbiang baroh ia la ki tiar; 

To Ja bam da dih biang ialade hi, 

Sa leng trei kamon kadiang tang mih sngi. 


IX 


H ABA u la kyn-ih u syiar laisien, 

Wei phi la khreh to wat ju kylla dien ; 

To leit tong la ka um, tong la ka wah, 

Da khlieng la khiew la pliang wat shu tong sah 
Phi wat ju shong kli kti sviad ding pynlat, 
loh sin ei ki briew kum ka miaw niangmat; 
Wat ju mlien jaituh Ja mynmiet mynsngi, 
Watju da leng kyrbeit la kjat la kti; 

Sumarla kijingri jingdup baroh. 

Da la ka jingbsa da la ka jingphroh; 

To pynkhuid la ki jingbuh ki jingsat, 

To pynmlien Ialade ba phin long smat. 

X 

W AT mlien shong lyngngeit ba kyllajaituh, 
Ha ka leit ka wan ruh kylla khadduh; 
Wat ju pynmlien ban bamja pynsuki, 

Ha ban leit jingleit ruh ba ioh lap sngi: 

Wat marmlien thiah sngi ne marmlicn thiah 

sniang 

Khie la dangstep lane peitngor kyndiang; 

Ba la ka met ruh kan koil kan khiah krat. 

Bad ba ka ’rta ruh de kan slem artat; 

Wat ju shim ju ai da lyndet basang, 

Ba long kum ka kam Snaiap niam lyndang; 

Wat ju ai wat ju shim khap shynriahti, 

Ba ioh kha kap ne kha khun artyjli. 


XI 


W AT ju marmlien ka Mi ban shim kynthet, 
Rumba leh ka matti shrieh i saitmet; 
Baroh ia ki kynja iir/ l.uh jingsal, 

Da lei lei wat ju mlien niad da ka kjat ; 

Wat ju mlien ruh dc ban shu jam khyllad, 
la kiei kiei kum ka akoi rniad. 

I i ki hriew liaba laid wat ju ryngkang, 

Ba khlem akor, ba sang, ioh ki ioh pang; 

Wat ju ai wat ju shim da ka kadiang, 

Ba ka akor ka sniew ne mangkariang. 

XII 

H ABA ki wan kai ki hriow ha laimg, 

A: jingshong jingsjang lane Ivngknot dieng; 
Ynda ki la ia shong kai katto katne, 

Sa iasong sa u kwai u tvmpew de; 
tadih iabam ruh para lok shynrang, 

Bam soh bam pai para kynrhei kyrnang; 

Ya u tympew wat ju khylliap lyndet. 

La lasong iaro fano ruh wat klet: 

Haba ki pan shun khyndiat bym pat biang, 

Wat ju ai da ka khmut tari basang; 

Ba long kum ka rukom knia syiar ne biang, 

Ba woit khaw khmut tari byllud ryndang; 

Shu thoh ha i tympew khyndiat sa ai, 

Kane ka rukom kiba mynhyndai. 


XIII 

H ABA phi i ba don ki briew hajan, 

Wat ju marmlien ban ieng ban laid 

kynsan; 

Haba ki shong lane ki ieng ki briew, 

Wat ju marmlien iaicl na khmai ba isniew; 
Wat ju-mlien laid kawut jainkup jainsem, 

Da kham syndong !a ki sa iaid kham dem; 
Haba phi iad wat da byllud tdong miaw, 

Haba phi ieng ruh wal da ksoh jylliaw; 

Haba don briew i‘u synsar wat pynkhih, 

Lada dei ban sar rub sar na pajih. 

XIV 

W AT shong jyrtiuig kjat sha pyrshah kiwei, 
Haba kum leh k’ct ruh sa da khubloi; 
Haba laid ki bjiew najan nc na khmat, 

Kham kynran ka met ne ka Mi ka kjat; 

Hamat ba dang shu mih ki briew na ling. 

Mar ia bud ta ka img wat juh khang dien; 

D’u niut d’u dpei, d'umthet wat tlieh pynbud 
La ka dei ban theh, khyndint kham pyntud; 
Ba long kumba on skai on ksuid pynban, 

Ki bapli ki kur ki kha jngai ne jari. 


XV 


H ABA phi leit kai ha ting kiwei 

Mynshuwa ba phin kiew ha iing ne 

nengpei; 

Da niad ki kjat habar ne dieng tyngkong, 

Wat pat rung hapoh, kylli shuwa nyngkong; 

Don briew ha ling ne em, ap kin da kren, 

Sa rung la donkam ne shongkai myllen; 

Lada don ei-ei ruh ba khang ha khmat, 

Wat ju pynmlien ban jam palat ka kjat, 

Shim da weng noh mian da ka kti khyndiat, 

Buh beit ha ka jaka ba kham ibit; 

Sajam bad shong don akor ha nengpei; 

Wat juh leit marmlien ban da shur sha dpei, 
Lada phi leit hap leit syiad ding ba khriat, 

Wat kiew khnapdpei ki kjat wat tang 

khyndiat. 


XVI 


H ABA ki tyrwa jingbam ei-ei. 

Da kham ia tyngkan wat ju jham madei; 
Haba ia bamja ne bam pai bam soh, 

Lane kino ma ki jingbam baroh, 

Wat ju iehnoh sohkhaw ne snep hajuh, 

Da tarn noh bin wat ia kiba phret ruh; 

Leit bret ne leit theh shabar ba theh nuit, 
la pliang la luta da khlieng ne kyrshut; 

Sa wallam khuid ia ki ha ting jong ki, 

Buh beit biang i’a ki da lade hi. 

XVII 

V^AT shong kai slem ha ling ki briew 

... barobor, 

Ba ioh ki sin niang-bulot khlem akor; 

La phi shong ne leit kai haei-haei, 

Kynmaw la ka ring bad la ka jingtrei; 

Ynda phi ieng noh na kaba phi shong, 
la ka lyngknot weng noh kham ha kyndong; 

La la ka jingsiang ba ai baphin shong, 

Tfa kata ruh phin khyllie ne kynrong; 

Naduh phi dang rung ha ban da mih noh, 

Wat ai daw ba ki trai ling kin kynnoh. 


XVIII 

H A kano ma ka jingshong ba phin shong. 

Da peit shin lane da tba thuh nyngkong; 

Wat shong lyngngoh madei thamula, 

Ba ioh hap pawrairi ei shu khamakha; 

Haba mih noh na ling jongno jongno, 

Da ong !a ki trai yn leit noh ho; 

Wat shu mih lyndet kyndam kumba syam, 

Kum akor mrad ne akor ksuid sniew tam; 

La mih wat ieng kynsan ne laid kyrdem, 
laid mian, wat laid phet ngen kum behtym- 

pem. 

XIX 

L A mill na ling la rung ha ling mynmiet, 
Khyrdop mian ka jmgkhang wat pynpatiot; 
Wat khyrdep dadien ne khyrdup lyndet, 

(oh long kuni ka snaiap ba trci iaphet; 

Ngeit ia ’lien sneng baroh ka babha, 

Mut, kren bad Ich ruh ia kaba shisha: 

Ta kaba dei kaba bit to ini sngi, 

Wat ju sngew ruh de ba phi shu nang hi; 

Wat iai nilicn ong ba kuni Ich ne kum kren, 
B’ka jingmut, jingkren, jingleh i uh nangrben; 
Wat ia ka kticn kai ruh wat iai nilicn ong, 

B’ia ka jingshisha ka pynshong kynrong. 


XX 


W AT ju pynmlien ban pyrsad ding 

kynsan, 

Ba ioh sied peisieh ia kiba hajan; 

Wat ju mlien biah pashait haei haei, 

Ba ioh leit sied pynban ia kiwei; 

Wat ju theh pashait umthet ne um -tngit, 

Ba ioh ka leit dei briew ba ym ju bit ; 

Haba leit dei, ong, “Hei khublei dei let,” 

Sa synreit um sngur na ba dei umthet; 

Wat ju pynmlien ba phin shang bun tyngkong, 
Ba ioh phi sahjit ei la ka jinglong; 

Wat ju mlien makia bun tyngkong jyndei, 
loh peit lit khang-khai ki briew ka pyrthei. 


XXI 

W AT brai jyndei la ka biria thala, 

Ba shong per noh ka jingmut tang ha sla; 
Wat ju i'ai eh ka ktien khutia biria, 

Ba ka jingim baroh kylla tharia ; 

Wat ju hamai eh ha ka put ka tem, 

Ba ka jingmut ka shu lynguh man tdcm; 

Wat ju shait eh jyndei ka rkhie tahoh, 

Kumba rwai farkhie ka Mang shngain fiiuhmoh; 
Wat ju i'ai lyntertait tang ha ka rwai, 

Ba man bieit ka jingmut kam shong tynrai; 

Wat hun pahuh tang la kaba ha khmat, 

To da kyrtiang dien la ka khongdongjat. 


XXII 

W AT ju kren mler ka ktien lano fano, 
Wat ju leh jler ka kti lano lano; 

Wat ju kren wat ju leh khlem da sngewthuh, 
Ba lob pawrain ei ba kaba khadduh; 

Wat ju mlien kren ki ktien ba pohrati, 

Ba ioh ki briew kin kynshi ne kdew kti; 

Wat ju mlien ho ka ’tien tim ’tien tla, 

Ba ioh pbi sah ei sa ka thuhkhana; 

Wat ju nang, ju shait, ka ktien kiat ’tien smai, 

Ba kaba sang ha khmat U Blei U Trai. 


XXIII 


1 A ki ktien khlemrain kham buhrieh pynngen. 
La ki long kiba dei ruh wat kham kren; 

Wat ju leh la ki kam kiba khlem rain. 

La ha kaba dum ne ha kaba phngain; 

Wat ju mlien ban kren ne ban leh mynthi, 

Ba ioh mangkariang noh ka jingtipsngi; 

Wat ju mlien ban nang ban shait ka lorni, 

Ba ioh ka shongseng ka long atlukhi; 

Wat ju mlien ban krensa ne ban lehsa, 

Ba ka duh bor noh ka akor babha; 

Wat ju piaw, wat ju at khu, wat ju khong, 

B’ki jingbha baroh ki kylla khongpong. 

XXIV 

WAT ju pynmlien ban kham wad phoi 

kynsha, 

Ba ka jingthmu baroh ruh ka bashla; 

Wat ju mlien khong-khong wat ju mlien iriang, 
Ba loh shun ei u kamon kadiang; 

To long ba jemnud to long ba pasiang, 

Ba kiwei ruh ia phi kin long kylliang; 

Ha ka ktien, ha ka kam, wat ju laplah, 
loh ba hangta ha shen kum kylla prah; 

Ha kano kano ruh to kham tyngkan, 

Wat madei thala loh ngat thit pynban. 


XXV 


f A lade wat ju pynshong Siangraidhoh, 

1 Ba loh dait pong la la ka lyngthohdoh; 
Wat ju leit rhah i'a ka jingioh kiwei, 

Ba loh ka dain dong ei la ka pyrthei; 

Wat ju mlien bishni i'a kiwei ki briew, 

Ba loh pakhuh ei la la ka khohsiew; 

Wat ju pynmlien khapnap khapbit jynoci, 
Ba loh khangdong lade ei ka pyrthei; 

Wat ju mlien peit mat sniew iano iano, 
Ioh hap lade shisien ka sngi ho ; 

Ha*ka jynjar ki kha, ki man, ki lok*ki jor„ 
Wat ju tyngkai met ne ju bynnud por. 


XXVI 


117 AT ju nap jyndei tang ha ka leit khwai, 

Ioh duh khaw noh la ioh jyntah ban nai ; 
Wat ju smat jyndei tang ha ka riamsim, 

Ioh man symphiah la jain thymmai jainrim; 

Wat ju im sngi than tang ha ka wad ngap, 

Ba ioh poi kynsha man ka lum man ka khap; 

Wat ju iai jyndei tang ka beh mrad, 

Ba shem kynsha eh ki briew man ka lad ; 
la ki kam shang khlaw shang lum bad 

shang wah„ 

Ki bym-nang i'aroh lane nang iashah; 

Ka kynthei ka khynnah kan tieng pynban, 

Ba dem lashem kat sha ba leit ba wan ; 

Bad ka jingkhlem akor wat ju ialang, 

Bad ka jingkhlemraifi ruh wat ju iashang. 

XXVII 

W AT ju ai huspai ia ka kiad ban bang, 

Ba ha ka, ka um.'ka ding, ki don lang, 
Wat ju leh khlain eh ia um ka ding, 

Ba ioh phi hap pat lyndang pat pyrshing. (1) 
Wat ju samai ho ha ka dihkynja, 

Ba ioh lap ka ringsdot pukir-pukra; (2) 

Wat bam wat dih aphin, shandu, inudot, 

Ba ka met ka sdot, ka r’ta ka lyngkot. (3) 
Wat ju leit marmlien ka syat iakhalai, 

Ba don ha ka ka niamra ringswai; (4) 

Wat ju mlien ha ka laid awria awman, 

Ba sniew ka met bad wir spah noh pynban. (5) 
Wat ju iashang khah bad ki iong ki briew, 

Ba ioh ka lap ka ruma ka phohsmew; (6) 

Nangta sata sa ka rain ka thuhkhana, 

Lyntertait baroh shijunom bura. 

Kine baroh hynriew tylli ki kpait, 

Kiba lah eh ban pynjot ingkhong khait. 


XXVIII 


’A la ka jinglong phin'da kham adkar, 
la kaba hapoh bad kaba habar, 

W r* iu leit shah ba kan shu im lyngkar, 
Wi.i > i 1 'r-it shah ruh ba kan kai pathar; 
Bad kaao ka bym hok, ka bym slusha, 

Wat ju leit mlien ialok bad kum kata, 

La kaba thiang kaba bang kum ka ngap, 
Na ka, to kiar kham jngai ne to phet lap; 
Kaba i'ashang khah khah ka pynman thit. 
La khuid tyrsiang ruh shisien kan dambit. 


XXIX 


VXZATju iapoi kha lyngngoh thamula, 

’ ’ Ka dei ban da tip da u kfii u kpa; 
Wat ju iapoi kha bad ki jait bym bha, 
Hynrei para ba labiang ka pylla; 

Toll ioh kynnoh ei ki briew ka pyrthei, 

Ta ka raibi ka bitbai trei-shi-trei,- 
Haba la ioh la i kha i kurim. 

Da im jingmut kumno ban long ban im; 

Ka pynduh, ka bam nongtymmen-nongsan^ 
Ko khun pyrsa to wat nud to wat shlan: 

Da biang la ka ktien la ka kam baroh. 
Ban shem ba bha bad ban nym Ioh kynnoh. 

XXX 


w 


rAT iapoi kha bad ki bym dei kynsi, 

Ba long kaba eh ka sang ka synri ; 
Wat ju ia jan khah bad ki ba’m ia dei, 
lohkumno re shohtyndepka pyrthei; 
Ioh poi pynban sa da ka sang ka ma, 

Ioh sah jit kynshi shijunom bura; 

Wat lamler shukor lano lano ruh, 

Ba khate rta ei ka pap ka bamduh; 

Wat tuh ia kaba dei ka jong ki briew, 

Ba ka long ka pap byrsieh kaba sniew; 
Wat klim ka jong ki briew ba sang h U 
Ba hap shitom ne shah Tap ha pyrthei, 

Wat ju shohnoh briew lano lano ruh, 

Ioh hap u tangon u lymban iapduh, 

Ioh long ruh ka pap ka bakhraw, ka sang, 
Ha kaba riehruh bad ha kaba paw ; 
Baroh hynriew kim dep tang ha pynhei, . 
Sang bad pap ki long haduh khmat U Blei. 


Blei, 


. 0 ) 

( 2 ) 

( 3 ) 

( 4 ) 

( 5 ) 

( 6 ) 


XXXI 


■•o mut bha, to kren beit bad to 1 e b hok, 
Lada phi im phi lap noh ruh syrtok; 



— 20 — 


To ieit laladeimrom Ta kiwoi, 

Ba phin sukha pyrthei, phin suk h’U Blei; 
la ka kticn ne ka kam wat ju torti, 

Wei la kren wei la trei ha ban da ni; 

To long tbit ha kiei kiei baroh, 

La mut, la kren, la leh, ban nym lebnoh. 
Katba phi nangsan ne phi nangrangbah, 
Nanghikai bha la ka trei la ka ktah; 
la kano kano ka jingleit jingwan, 

Watju pynmlien da lei lei ban iathan; 

Ha la ka lynti leit lynti wan, 

Ta ka myntoi to da mut to da khan. 


XXXII 


H A kiei kiei ruh to don akor, 

Wat ju mut, ju kren ju leh heh kordor; 
Ta ki kur, ki kha, kren leh da babiang, 

Ta para shnong para ri wat irang; 

Shano ma ba don ka jingiakajia, 

Shata watju kham leit lashang satia; 

Ta kito bapang baduk eh ki briew, 

Wat ju kynshi lane wat ju bynthiew; 

Haba shem sniew kiba jngai ne jan, 

Wat ju ong, “Kokkhai” ne ong, “Hy suwant” 
Haba kren bad haba leh ia kiwei, 

Mynno ba tang la kiwei kan leit dei; 

Ka nongkylliang ruh ka ju jia kylla, 

La ka long kaba sniew ne kaba bha. 


XXXIII 


D A thew la jingkren jingiaid bad jingleh, 

Ba kan long kum ka jingkynshew ba neh; 
Wat ju leh than ka kamai kajih, 

Wat ju lut phut ha ka bam ha ka dih; 

Ba i'oh ka hap lynnong ka jingshipa, 

Ba loh lap lum thadlad khlem kur khlem kha. 
Wat lalir lorni ia ka kam kiwei, 

Ba loh shet khongpong lade ka pyrthei; 

To im sngi tang la la ka jong ka hok, 

Ba la phi im phi lap ruh kan don bok; 
Kano kano ka ktien ruh wat lalir, 

Kano kano ka kam ruh wat bukhir; 

Wat pynshong ftiangkuhiw la ka dohnud, 

Ho shynrang kynthei, ho khynraw khyllud! 

XXXIV 

W AT shaniah jyndei tang ha la ka mon, 

Haramjat, kum ka mon lait luid yro ju don,. 
Ka mon khlem nia kam ju fiiew la ka sang, 

Wat t’u pud ki bari’m ka nud ryngkang; 

Wat la kita ki khun binong bishon, 

Ka nud shisha shisha ban shet ban phon, 

Wat la kita ki khun bakhraw batri, 

Ka nud shisha shisha ban khawoit kti: 

To Idng ba sian bad to laid da ka nia. 

La lap la im ha ka hok to lengtia; 

Hei khun pyrsa ha mon lait luid wat aili 
Suidnia, fawbei, Thawlang ruh kin diangti 


XXXV 


L ADA nang lane lada tip makna, 

Haba phim don satia ka jingshisha^ 
Lada phi loh makna ka spah shi pyrtbei, 
Haba la lade phi die tat kynrei; 

Lada deng da kup makna thabalain, 

Wei sahjit I’i long rynieng ha ka rain. 

La ioh makna shongkulai shonghati, 

Haba phim khmihthuh la ka jinglong hi; 

Lada phi bat niam nguh arti makna, 

Haba phim long bahok ne ba shisha; 

Lada phi tip phi kyrpad Blei makna, 

Haba phim bat la ka tynrai babha; 

Lada phi paw nam makna ba pyrthei, 

Haba phim mut, phim kren, phim leh shong 

Blei; 

Kumno phin lait na ka jingmai U Blei, 

Lada naduh nangne ne naduh lawei ? 

Kumno phin lait na ka rkhie beifi rahrong, 
Jong u bamih ~basep baroh sawdong ? 


XXXVI 


K ANE ka phuhmut phuhmat mangkarong. 
Long ka kpait thawjot la tynrai la jong; 
Lada ka tynrai lajong ka la jot, 

Kat sha kaba phi thew phin shorn apot: 

Ka Jong briew man briew ka neh ha tynrai, 
Haduh hadien habud naduh hyndai; 

Ko kur ko kha ba ha ling ba ha sem, 

Kiar na ka pat kynsha ha it ha them; 

Ha ka riam ka pah u kamon u kadiang, 

To sian to nang sharai lade kyndiang; 

Tang sah ka hok ha khmat U Blei bathaw, 
Naduh mynta phin kyndit phin kynmaw. 

XXXVII 

T O wat lai im sngi tang ha ka kit nong, 

Ba ban pynbieit u star haduh dyngkhong; 
Wat im jingmut jyndei tang ka bylla, 

Ba bieit anna-antu noh khamakha; 

Wat sngewbha shong thapbam ha ling ki 

briew, 

Ba jah jait noh de la i jong i rngiew; 

Wat leit hap ha ka shong mraw shong shakri, 
Ioh pateng pakit kynnoh pohrati; 

To sumar la ka jong ka rep ka ri, 

Tang roi tang pa la ka spah nongkynti, 

To minot la ka jihgthaw ka jingshna, 

Ban roi la ka jingmut bad ban manbha. 

XXXVIII 

T O hikai fa la ka khafi ka pateng, 

Khun Khasi, khun War, khun Bhoi, khun 

Synteng; 

Lada’m bun baiseng ruh na lade hi, 

Tang ba lai minot kan roi suki ; 

Ka jingminot la mynno mynno ruh, 
la la ka bam ka dih kam ju pynduh; 

Ka jingiaimlien shong sngi thiahsngi kli kti* 
Ka pyakyrduh ingkhdngkhait longdukhi; 

To hikai pynnang la ka khein ka diah, 

Thir la ka jingmut ha bashong bathiah; 

To khmih thuh wat na ki nongwei nongar. 
Da kumno ban wan jia ka kem ka lar; 

Da khalai biang ha la ka jingmut, 

Kan biang thik ka long briew na kut shakut. 


XXXIX 


W AT iehnoh lok ha ka jingleit jingwan, 
la leit tawan ryngkat la jngai ne jan; 
Lada jia kaei kaei ha lynti,. 

Da !a synran-synriah ha kjat ha kti; 

To kynmaw dngong la ka akor babha. 

Ban tang sah ka pyrto baroh shirta; 

U briew U Blei ruh Un kyrkhu laphi, 

Phin sah ka nam kum u bnai kum ka sngi, 
Wat phin da lap ruh shu sah ka pyrto, 

Ka khanatang shu uto ne kato. 

XL 


K A akor babha kein pura syrtok, 

Kaba lah teh kur, teh kha da ka hok; 
Ka akor babha kein ha ka pyrthei, 

Kaba pynwan jingkyrkhu na U Blei; 
la kane ka jingsneng wat pynpute, 

Ko khun ko pyrsa hei wat ju dule: 

Phi ruh to sneng pateng ia khun la ksiew. 
Ban tang la im suk im sain para bynriew, 
Haba long babha la ki khun ki ksiew, 

Phuh mat ki kmie ki kpa kum u syntiew; 
Haba long basniew la khun la pyrsa. 

Lip kupar jot mynsiem ki kmie ki kpa. 


XLI 


T*0 kynmaw !’U Blei katba man ka por, 

A Uba kynthup-kyn biang bad ba ai bor; 
Ba kan nangeh ka mgiew ka rwiang la jong, 
Katba phi trei phi ktah phin nang lohnong; 
Ban rang khraw la u synfiiang u bynhei. 

Ban tang biang la Jka-maiii shynrang kynthei; 
Bad ban ntohytfen yhieng V) ja it Pi kynja. 
Ban tang^shngain biang la i kutlShj kha; 

To nguh arti miet step fa la U Blei, 

Uba buh thawlang bad suidfiia lawbei; 

Ba sei parum pareh shynrang kynthei, 

Ka nguh ka dem tang fa U hi ka dei; 

Kane dei ka dhorom mynsiem bad met. 

Phi ko khun ko pyrsa phim dei ban klet. 
H’ka Dhorom neh khieu pyllun shipyrthei, 
Naduh hyndai kulong haduh lawei. 

T O pdiang arti to dem ngon la ki khlieh, 

U Blei Un shan bor ha paw bad ha rieh; 

K H U ! Khu ! Khu ! to im to roi long briew ei 
Khu ! Khu ! Khu ! ma phi shynrang bad 

kynthei. 


:o: 

( Katto shuwa ) 

A ! Jingsneng Akor Khasi, 
Hangno pha don mynta sha, 
Ha dohnud ki khun ka Ri, 

Ne ym don ba pdiang la pha 7 



